Ιδιαίτερα διακεκριμένες περιπτώσεις διακίνησης ναρκωτικών ουσιών – Άρθρο 23 Ν.4139/2013
Creators: name: Μιχαληνού, Μαρία Μιχαήλ
Publisher: name: Aristotle University of Thessaloniki
Year: 2019
Subjects: Κατ’ επάγγελμα τέλεση
Προσδοκώμενο όφελος
Ναρκωτικά
Professionally performed
Expected benefit
Drugs

description: Η παρούσα μελέτη επιχειρεί να παρουσιάσει βασικούς άξονες του άρθρου 23 (ιδιαίτερα διακεκριμένες περιπτώσεις διακίνησης ναρκωτικών ουσιών), όπως αυτό διαμορφώθηκε βάσει του Ν. 4139/2013. Η ύλη του έργου αναλύει τόσο το ουσιαστικό όσο και το δικονομικό μέρος του εν λόγω άρθρου μέσα από μελέτες και συγγράμματα έγκριτων νομικών, παραπομπές στη νομολογία και βέβαια μέσω της προσωπικής ματιάς της συγγραφέως, η παρουσίαση του οποίου φιλοδοξεί να δώσει στον αναγνώστη μια σφαιρική εικόνα των βαρύτατων κακουργηματικών μορφών διακίνησης ναρκωτικών ουσιών στην πράξη, ως ισχύουν σήμερα. Στο πρώτο μέρος της μελέτης παρατίθενται κάποια εισαγωγικά στοιχεία του άρθρου 23, τα οποία εστιάζουν κυρίως στη δικαιολογητική βάση του βαρύτατου πλαισίου ποινής που διέπει τους αναλυτικά καταγραφόμενους ευθύς κατωτέρω τρόπους διακίνησης ναρκωτικών ουσιών. Παράλληλα επιχειρείται να πραγματοποιηθεί μία ιστορική ανασκόπηση της νομοθεσίας για τα ναρκωτικά, έτσι όπως διαμορφώθηκε στην πορεία των χρόνων, όπως επίσης και μία συγκριτική επισκόπηση της ισχύουσας νομοθεσίας για τα ναρκωτικά (Ν.4139/2013) σε σχέση με το προγενέστερο δίκαιο (Ν.3459/2006), με έμφαση στις ιδιαίτερα διακεκριμένες περιπτώσεις διακίνησης ναρκωτικών ουσιών. Το εισαγωγικό μέρος της παρούσας, ολοκληρώνεται με την ανάπτυξη προβληματικής που αφορά τη δυνατότητας εφαρμογής του αρ. 23 παρ. 2α Ν.4139/2013 το πρώτον στο κατ’ έφεση δικάζον δικαστήριο σε πρωτοδίκως καταδικασθέντα υπό την επιβαρυντική περίσταση της κατ’ επάγγελμα τέλεσης του αρ. 23 ΚΝΝ 3459/2006. Στο δεύτερο κεφάλαιο του έργου, αφού παρατίθενται κάποια εισαγωγικά στοιχεία για το είδος του εγκλήματος του άρθρου 23, με κριτήριο την αντικειμενική και την υποκειμενική του υπόσταση, στη συνέχεια γίνεται μία προσπάθεια παρουσίασης και συστηματικής αξιολόγησης ολόκληρου του άρθρου από πλευράς ουσιαστικού δικαίου, μέσα από ενδελεχή ανάλυση των εννοιών του και παραπομπής στην ελληνική νομολογία. Οι έννοιες της ‘’κατ’ επάγγελμα τέλεσης’’ και του ‘’προσδοκώμενου οφέλους’’ του άρθρου 23 παρ. 2α , γίνονται αντικείμενο πρώτα προβληματικής και στη συνέχεια εκτενούς ανάλυσης και αξιολόγησης, καθώς η ως ανωτέρω διάταξη έχει ευρεία εφαρμογή νομολογιακά. Στο τρίτο μέρος της μελέτης αναλύονται διάφορα επιμέρους ζητήματα δικονομικού ενδιαφέροντος έτσι όπως ανέκυψαν κατά την εφαρμογή του άρθρου 23 στην πράξη: ξεκινώντας από την αναλυτική παρουσίαση των ευεργετημάτων των άρθρων 31-35 Ν.4139/2013, με απώτερο στόχο την έρευνα εφαρμογής των ως ανωτέρω ευεργετημάτων για τους εξαρτημένους διακινητές του άρθρου 23 Ν.4139/2013. Στο τέταρτο μέρος συνεχίζουμε να ασχολούμαστε με δικονομικά ζητήματα: μέσω της αντιπαραβολής του άρθρου 43 Ν.4139/2013 και του άρθρου 308 Α ΚΠΔ με παραδείγματα από τη νομολογία, επιχειρείται μία προσπάθεια προσέγγισης του ορθότερου δικονομικά τρόπου ουσιαστικής περάτωσης της κύριας ανάκρισης μέχρι την παραπομπή του κατηγορουμένου στο ακροατήριο για τις κακουργηματικές περιπτώσεις διακίνησης ναρκωτικών ουσιών, στις οποίες υπάγονται και αυτές του άρθρου 23. Τέλος αντικείμενο μελέτης γίνεται και η προβληματική, η οποία έχει απασχολήσει κατά καιρούς έγκριτους νομικούς του τρόπου παραπομπής στο ακροατήριο συναφών αδικημάτων, όταν για το ένα κακούργημα προβλέπεται η διαδικασία του άρθρου 43 παρ. 2 Ν. 4139/2013 (διαδικασία απευθείας κλήσης), ενώ για το συναφές η συνήθης διαδικασία του άρθρου 308 Α ΚΠΔ (διαδικασία παραπομπής με βούλευμα συμβουλίου πλημμελειοδικών) – ήδη 309 ΚΠΔ: οι ομοιότητες και οι διαφορές των παραπάνω άρθρων γίνονται αντικείμενο έρευνας και συζήτησης, προκειμένου να ευρεθεί (εάν υπάρχει) η ορθότερα θεμελιωμένη με ακλόνητα νομικά επιχειρήματα θέση. Στο πέμπτο και τελευταίο μέρος του έργου δεν θα μπορούσαν να μην παρατεθούν τα συμπεράσματα της επισκόπησης του άρθρου 23 Ν.4139/2013, τόσο στο ουσιαστικό όσο και στο δικονομικό του μέρος… Υπάρχουν περιθώρια βελτίωσης; Και τελικά αξιολογώντας εν συνόλω τον Ν. 4139/2013 μπορούμε να καταλήξουμε ότι συντελεί στη σωστή μεταχείριση των εξαρτημένων διακινητών και λοιπών δραστών των αδικημάτων του νόμου περί ναρκωτικών;
description: This study attempts to present the basic axes of Article 23 (particularly distinct cases of trafficκing in narcotic drugs) as it was formulated under Law 4139/2013. The content of the work analyzes both the substantive and the procedural part of this article through studies and written texts of prominent legal practitioners, references to jurisprudence, and of course through the author's own perspective, whose presentation aspires to give the reader an overview of the most serious forms of illicit drug trafficking in practice today. The first part of the study provides some introductory elements of Article 23, which focus mainly on the justification for the most severe penalty framework that governs the detailed ways listed below for drug trafficking. At the same time, it is attempted to carry out a historical review of drug law, as it has evolved over the years, as well as a comparative overview of current drug law (Law 4139/2013) as compared to earlier law (Law 3459/2006), with a focus on the particularly prominent cases of drug trafficking. The introductory part of this study is completed with the development of problems concerning the applicability of Art. 23 (2a) Law 4139/2013, initially before the Court of Appeal at a convicted at first instance under the aggravating circumstance of the performance of a profession under Article 23 of the Drug Code. In the second chapter of the project, after providing some background information on the nature of Article 23 crime, based on its objective and subjective nature, an attempt is then made to present and systematically evaluate the entire article in terms of substantive law, through a analysis of its concepts and a reference to Greek case law. The concepts of '' professionally performed '' and '' expected benefit '' of Article 23 (2a) are first problematic and then subject to extensive analysis and evaluation, as the above provision is widely applied jurisprudently. In the third part of the study, various issues of procedural interest are analyzed as they arose in the application of Article 23 in practice: starting with the detailed presentation of the benefits of Articles 31-35 Law 4139/2013, with the ultimate aim of investigating the application of the above benefits for dependents of article 23 Law 4139/2013. In the fourth part we continue to deal with procedural issues: by comparing Article 43 Law 4139/2013 and Article 308A Criminal Procedure Code with examples from case law, an attempt is made to approximate the most appropriate procedural way of effectively ending the main investigation until the defendant is referred to the audience for illicit drug trafficking. Finally, the problematic which has at times employed legal experts is also studied, that is, the way of taking related offenses to the court, when for a felony is followed the procedure of article 43 par. 2 L. 4139/2013 (direct call to the hearing), whereas for the related offense is followed the procedure of the article 308 A Code of Criminal Procedure (Parliamentary Council of Criminals): the similarities and differences of the above articles are investigated and debated, in order to find (if any) the most well-founded position with sound legal arguments. In the fifth and final part of the project, the conclusions of the review of Article 23 of Law 4139/2013 could not be omitted, both in its substantive and procedural part… Are there room for improvement? And finally, by summarizing Law 4139/2013 as a whole, can we conclude that it contributes to the proper treatment of dependent drug traffickers and other perpetrators of drug offenses?
description: Σε συνεργασία με: Πανεπιστήμιο Λευκωσίας (Κύπρος)